03/07/2019 | Administración LocalMunicipal
Boimorto
Anuncio Resolucións da Alcaldía en materia organizativa 2019-2023

A Alcaldesa ditou as seguintes resolucións en materia organizativa das que se dou conta en sesión plenaria extraordinaria de data 25/06/2019 Decreto: 278/2019 Data decreto: 20/06/2019 Descrición decreto: Nomeamento Tenentes de Alcalde. (…) “PRIMEIRO.- Nomear Tenentes de Alcalde, pola orde expresada, ós seguintes Concelleiros que serán propostos tamén por esta Alcaldía como membros da Xunta de Goberno Local: 1º Dna. Ainnoa Silvia Valle Fungueiriño Ereñozaga 2º D. Adrian Lyashenko Farok 3º D. Tudorica Baidi Carricaburu SEGUNDO.- Corresponde ós nomeados, pola mesma orde, substituírme na totalidade das miñas funcións, nos casos de ausencia, enfermidade ou impedimento que me imposibilite para o exercicio das miñas atribucións; así como, nos supostos de vacante ata que tome posesión o novo Alcalde.” Decreto: 279/2019 Data decreto: 20/06/2019 Descrición decreto: Delegación de competencia do Alcalde na Xunta de Goberno Local e fixación dos días e horas de celebración das súas sesións ordinarias. (…) “PRIMEIRO.- Nomear como membros da Xunta de Goberno Local ós/as seguintes concelleiros/as: 1º Dna. Ainnoa Silvia Valle Fungueiriño Ereñozaga 2º D. Adrian Lyashenko Farok 3º D. Tudorica Baidi Carricaburu SEGUNDO.- Deixar sen efecto a delegación de competencias feita por esta Alcaldía Presidencia na Xunta de goberno local, en decreto 167/2016 e no decreto 310/2018 e recollida nas bases de execución do orzamento municipal do 2019, delegar de forma expresa na Xunta de Goberno Local as seguintes atribucións desta Alcaldía: A) A concesión de toda clase de licenzas e autorizacións. B) Dispoñer gastos, dentro dos límites que competan ó alcalde e os expresamente previstos nas Bases de Execución do Orzamento municipal, así como, aprobar as facturas que correspondan ó desenvolvemento normal do orzamento municipal e que fosen recibidas polo Servizo de Intervención Tesourería, salvo os gastos referidos ás nóminas do persoal do Concello que se manterán como de competencia da Alcaldía. C) A aprobación dos instrumentos de planeamento de desenvolvemento do Planeamento xeral competencia da Alcaldía, así como, os instrumentos de xestión urbanística e dos proxectos de urbanización. D) Organizar os servizos de recadación e tesourería, sen prexuízo das facultades do Pleno para aprobar as formas de xestión deses servizos, e aprobación das liquidacións de ingresos, salvo padróns municipais no desenvolvemento da xestión económica do orzamento en vigor aprobado que serán aprobados por Decreto da Alcaldía. E) A aprobación das certificacións de obras, dos que sexa competencia, a súa contratación. F) Informar os expedientes relativos a actividades clasificadas, así como, informar en expedientes relacionados coa concesión de licencias urbanísticas e aceptación cesión de viais. TERCEIRO.- Fixar os últimos venres hábiles de cada mes (de coincidir inhábil celebraríase a sesión ordinaria o seguinte día hábil) para a celebración das sesións ordinarias da Xunta de Goberno Local ás 12:00 horas. Celebrándose a primeira sesión ordinaria o 26 de xullo de 2019.” Boimorto, 26 de xuño de 2019 A alcaldesa Asdo.- María Jesús Novo Gómez